Document ID: /roh_data/filtered/fineweb-2-filterrobots_roh.jsonl.gz/53263

Radio RTR è il radio il pli simpatic da la Svizra. Quai demussan emprimas analisas da la retschertga mediaBrands da la Publicom SA tar 52 staziuns da radio en l'entir pajais.
Dad esser il radio il pli simpatic da la Svizra ma fa grond plaschair. Oravant tut per nossas collavuraturas e noss collavuraturs da RTR che s’engaschan di per di per noss auditori fidaivel. Il resultat ans mussa er che nus essan sin la dretga via cun noss programs.
La retschertga represchentativa è vegnida fatga durant ils mais d'avrigl e matg 2021 tar 4’700 persunas tranter 15 e 79 onns.